Diari Oficial de la Generalitat Valenciana


Sumari del DOGV 4862, del 14-10-2004 (2004/9892)

RESOLUCIÓ de 15 de setembre de 2004, del director general de Gestió del Medi Natural de la Conselleria de Territori i Habitatge, per què s'ordena la part dispositiva de les declaracions d'impacte ambiental.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4862

Data del DOGV
:   14-10-2004

Secció del DOGV
:   V. ALTRES ANUNCIS - E) MEDI AMBIENT

Número del document
:   2004/9892


Data del document
:   15-09-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Borriol
    * Parcent
    * Alcalalí
    * Cheste
    * Agost
    * impacte ambiental

RESOLUCIÓ de 15 de setembre de 2004, del director general de Gestió del Medi Natural de la Conselleria de Territori i Habitatge, per què s'ordena la part dispositiva de les declaracions d'impacte ambiental. [2004/M9892]
  
Els articles 4.3 i 22 del Reial Decret Legislatiu 1.302/1986, de 28 de juny, d'avaluació d'impacte ambiental i del Reial Decret 1.131/1988, de 30 de setembre, pel qual s'aprova el reglament per a l'execució de l'anterior decret, respectivament, establixen l'obligatorietat de fer públiques les declaracions d'impacte ambiental
  
Seguint aquesta línia, els articles 5.3 i 28 de la Llei 2/1989, de 3 març, de la Generalitat Valenciana, d'Impacte Ambiental, i del seu Reglament, aprovat per Decret 162/1990, respectivament, establixen l'obligatorietat de fer públiques les declaracions d'impacte ambiental, i en particular, de publicar estes declaracions en el Diari Oficial de la Generalitat Valenciana.
  
En virtut d'això, he resolt:
  
Article únic
  
Publicar en el Diari Oficial de la Generalitat Valenciana les declaracions d'impacte ambiental corresponent a l'expedients 331/00-AIA, 136/01-AIA, 002/02-AIA i 019/03-AIA que segons el Reglament aprovat per Decret 162/1990 estableix l'obligatorietat de publicar-les.
  
València, 15 de setembre de 2004.- El director general de Gestió del Medi Natural: Fco. Javier Gómez Martín.
  
Declaració d'impacte ambiental
  
Expedient: 331/1681KKL
  
Promotor: Mediterranean Property Services
  
Autoritat substantiva: ajuntaments de Parcent i Alcalalí
  
Objecte projecte: construcció d'un camí rural
  
Localització: en el tossal d'Isidre al terme municipal de Parcent i Alcalalí (Alacant)
  
Descripció del projecte
  
L'objecte del projecte és la construcció d'un camí rural amb dos ramificacions per a la construcció de dos habitatges unifamiliars aïllats.
  
La ramificació 1 té 200 metres de longitud i dóna accés a l'esplanada constituïda per tres terrasses amb superfície total de 1.170 m². La segona ramificació dóna accés a una zona en què es pretén un segon habitatge unifamiliar. El camí té una amplària mitjana de 4,5 m.
  
El camí s'ha realitzat sense que els trams 3 i 6 i 7 de les ramificacions 1 i 2 respectivament tinguen sentit ja que es tracta de proves d'accés fallides.
  
Accions que comporta el camí:
  
- Eliminació de la vegetació.
  
- Moviment de terres amb la consegüent formació de terraplens i desmunts.
  
- Asfaltat i construcció de cunetes.
  
Tramitació administrativa i resum dels informes rebuts
  
La Direcció Territorial va remetre el corresponent estudi d'impacte ambiental i posteriorment informe dels serveis forestals que informen favorablement indicant una sèrie de correccions que s'han d'adoptar destacant les següents: tancar i restaurar els vials que no donen accés a l'habitatge autoritzat, estabilització de talussos i evacuació de les aigües del ferm.
  
S'ha procedit al tràmit d'informació pública (DOGV núm. 3.860 de 19 d'octubre de 2000), sense que s'hagen produït al·legacions com indica el certificat del cap de Negociat d'Informació i Registre d'aquesta Conselleria.
  
Es va realitzar consulta a l'Ajuntament de Parcent i es va sol·licitar l'ampliació al promotor a través del redactor de l'estudi. No s'ha rebut fins a la data resposta en cap dels dos casos, de manera que després d'haver visitat la zona tècnics del Servei d'Avaluació de l'Impacte Ambiental i de disposar d'informació suficient per a la resolució, s'emet la present declaració d'impacte ambiental.
  
Afeccions legals
  
Els terrenys sobre els quals s'ubiquen els dos habitatges unifamiliars estan qualificats com a sòl no urbanitzable comú.
  
Consideracions ambientals
  
1. Elements ambientals que poden vore's afectats de forma important pel projecte.
  
L'estudi realitza una descripció del medi acceptable, destacant com a elements afectats: sòl, vegetació i paisatge.
  
El Servei d'Avaluació de l'Impacte Ambiental realitza les següents consideracions: visitada la zona s'ha pogut comprovar que el camí s'ha realitzat com també l'habitatge al qual dóna accés el primer ramal, després d'asfaltar-lo, també l'inici del segon ramal que donaria accés al segon habitatge. El medi té una valoració ambiental mitjana.
  
2. Identificació i valoració dels impactes.
  
De l'estudi es pot destacar en aquest apartat les següents valoracions:
  
- L'impacte sobre el sòl el qualifica de moderat, destacant la modificació del relleu, compactació i modificació d'estructura dels marges.
  
- L'impacte sobre la vegetació es qualifica de moderat.
  
- L'impacte sobre el paisatge es qualifica de sever.
  
El Servei d'Avaluació de l'Impacte Ambiental realitza les següents consideracions: l'impacte en el seu conjunt es considera de moderat a sever. El primer habitatge edificat és visible però en situar-se en una vessant amb una pineda, queda integrat en part. Respecte al segon habitatge, els talussos són de major envergadura com també el pendent del camí, i la previsible ubicació de l'habitatge en la cima serà més visible. En qualsevol cas només es disposa d'autorització prèvia de la COPUT per al primer, malgrat ubicar-se els dos sobre sòl no urbanitzable comú, segons la informació proporcionada pels serveis forestals d'aquesta Conselleria.
  
3. Consideracions sobre la proposta de mesures correctores i del programa de vigilància ambiental.
  
De l'estudi es destaquen les següents mesures correctores:
  
- El tram 6 no definitiu haurà de recuperar el caràcter forestal per mitjà de la realització de cavallons que dirigisquen les aigües cap als laterals, s'hauran d'efectua plantacions o sembres a les zones on no es produïsca colonització vegetal, incloent els terraplens sobretot de la rompuda de la terrassa inferior del primer habitatge.
  
- Reduir preferentment per mitjà de plantació el contrast de colors que donen els talussos de desmunt de les terrasses de la rompuda.
  
El Servei d'Avaluació de l'Impacte Ambiental realitza les següents consideracions: S'han d'adoptar mesures per a restaurar els vials que no donen accés a l'habitatge autoritzat i aquell que donaria accés al segon habitatge també llevat que s'obtinga autorització de la COPUT. Han de forma general adoptar-se les mesures indicades en l'informe dels serveis forestals.
  
Consideracions jurídiques
  
El projecte es troba sotmés al procediment de declaració d'impacte ambiental, perquè està inclòs en els supòsits previstos en l'annex I apartat 1 i del Decret 162/1990, de 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei d'Impacte Ambiental.
  
El projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquest, segons es desprén de l'article 5 de la Llei d'Impacte Ambiental i concordants del seu Reglament.
  
En l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental, en la Llei 2/1989, de 3 de març, de la Generalitat Valenciana i en les altres disposicions que hi són d'aplicació.
  
L'article 5 del Decret 162/1990, del 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/1989 d'Impacte Ambiental, atribueix la competència a l'òrgan ambiental, per a la declaració d'impacte ambiental dels projectes a què s'aplique aquesta llei.
  
L'article 56 del Decret 81/2003, de 27 de juny, del Consell de la Generalitat, pel qual estableix l'estructura orgànica de les conselleries de l'administració de la Generalitat, atribueix a la Direcció General de Gestió del Medi Natural, la competència sobre l'avaluació de l'impacte ambiental.
  
Per tot això i fent ús de les facultats que tinc legalment atribuïdes, resolc:
  
Primer
  
Estimar acceptable, a l'efecte ambiental, el projecte de construcció de camí rural a la partida tossal d'Isidre als termes municipals de Parcent i Alcalalí (Alacant), el promotor dels quals és Mediterranean Propierty Services, sense perjudici de l'obtenció de les autoritzacions sectorials que li siguen d'aplicació.
  
Segon
  
Condicionants per a l'actuació:
  
1. Es tancaran i restauraran els vials que no donen accés a l'habitatge construït i que disposen d'autorització prèvia de la COPUT, excepte el que donaria accés al segon habitatge en cas d'obtindre's també la referida autorització.
  
2. Es crearan cunetes a les zones de major pendent del camí.
  
3. Estabilització dels talussos generats de terra i subjecció per mitjà de maçoneria en sec.
  
4. Per la guarderia forestal se supervisarà el compliment d'aquests condicionants, podent introduir modificacions per a una millor integració de l'actuació.
  
Tercer
  
Notificar a les persones interessades que contra la present resolució, per no ser un acte definitiu en la via administrativa, no es pot interposar cap recurs; la qual cosa no és inconvenient perquè puguen utilitzar els mitjans que en defensa del seu dret estimen pertinents.
  
Quart
  
Publicar en el Diari Oficial de la Generalitat Valenciana la present declaració d'impacte ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 de març, d'Impacte Ambiental.
  
València, 18 de juliol de 2003.- El director general de Gestió del Medi Natural: Fco. Javier Gómez Martín.
  
Declaració d'impacte ambiental
  
Expedient: 136/01-AIA
  
Promotor: Francisco Vicente García Mollà
  
Autoritat substantiva: Ajuntament d'Agost (Alacant)
  
Objecte del projecte: pedrera d'àrids. (Gravera) Pla de la Aceituna
  
Localització: terme municipal d'Agost (Alacant)
  
Descripció del projecte
  
1. Descripció de les característiques del projecte
  
El projecte té per objecte l'extracció d'àrids per mitjà de pala carregadora retirant tant la cobertora vegetal com el material objecte de l'explotació. La superfície total de la parcel·la de 168.000 m², dels quals 55.000 m² es troben ja afectats i 30.000 m² es pretenen transformar, per la qual cosa uns 83.000 m² quedaran sense afectar. La vida de l'explotació prevista, segons el ritme d'explotació actual serà de 10 anys.
  
L'accés es realitza per l'antic camí de Petrer, continuant per aquest camí a 2,7 km d'Agost arribem a l'explotació, que s'observa des del camí, per a entrar-hi creuem la rambla de la Sarsa.
  
2. Alternatives
  
Segons l'estudi les alternatives a l'explotació són tant en el sistema d'explotació, en la ubicació d'aquesta com també en el tipus d'activitat.
  
Pel que fa al sistema d'explotació s'afirma que no hi ha alternatives al sistema d'explotació tradicional que s'utilitza.
  
Pel que fa a la ubicació ve definida per les actuacions prèvies de propietat, l'existència de material adequat i la qualificació urbanística, ja que es troba qualificada per les normes urbanístiques com a activitats extractives. De la justificació a la solució proposada s'argumenta que l'objecte del promotor és la transformació agrària de la parcel·la, passant de les actuals oliveres i ametllers a raïm de taula i hortalisses.
  
La justificació de l'esmentada transformació del terreny es deu al fet que les actuals formacions són molt permeables i que dificulten el reg a causa de la percolació de l'aigua, a més de la irregularitat topogràfica, que no permet el conreu mecànic.
  
Atés que l'activitat econòmica del promotor és el transport de materials de construcció i més concretament d'àrids i arenes va optar per la solució d'aprofitar els materials arenosos, amb l'objecte de finançar els grans moviments de terres necessaris no justificats per la simple explotació agrícola, així amb ritme lent compassat amb les seues necessitats de material explotable aniria transformant la superfície de la finca al mateix temps que es corregeixen les condicions de permeabilitat del subsòl sense importar el termini final de transformació.
  
Per tot allò que s'ha expressat fins ara, s'entén, que l'extracció d'àrids no és una finalitat en si aquesta i que l'explotació realitzada no es correspon amb les existents a l'ús, atés que tant el ritme d'explotació com els mitjans necessaris són xicotets i es corresponen més amb els propis treballs de conreu agrícola.
  
Tramitació administrativa
  
1. Tramitació administrativa
  
En data de 22 de març de 2001 té lloc l'entrada de la documentació corresponent a estudi d'impacte ambiental sobre la pedrera d'extracció d'àrids sítia en el terme municipal d'Agost (Alacant) remesa per la Direcció Territorial de Medi Ambient d'Alacant, presentat per Francisco Vicente García Mollà, el promotor, per a la tramitació en data de 28 de 2001.
  
En data d'1 de juny de 2001 es va comunicar al promotor que no podia realitzar-se el tràmit de declaració d'impacte ambiental a petició del promotor i que s'hauria de realitzar per qualsevol dels tràmits administratius previstos per a això, tal com s'estableix en la Llei 2/1989, d'Impacte Ambiental, de la Generalitat Valenciana i el Decret 162/1990, de 15 d'octubre, per mitjà del qual s'aprova el reglament d'execució de la llei d'impacte.
  
En data de 20 de juny de 2001 es va tornar la documentació a petició del promotor, corresponent a dos còpies de l'estudi d'impacte ambiental.
  
En data de 26 de febrer de 2002 es va recordar al promotor que no havia realitzat la tramitació de forma correcta i que s'estava a l'espera de rebre la mateixa correctament, advertint que si en el termini de tres mesos no es rebia cap documentació es procediria al tancament de l'expedient.
  
En data de 7 de març de 2002 es va rebre la documentació corresponent a l'estudi d'impacte ambiental per al tràmit de declaració d'impacte ambiental, com també d'una còpia de l'exposició pública de l'estudi d'impacte ambiental i de la sol·licitud de la llicència d'activitat.
  
En data de 5 d'abril del 2002 es va tornar a tramitar per la Direcció Territorial de Medi Ambient d'Alacant la documentació corresponent a l'estudi d'impacte ambiental de la pedrera d'àrids, presentada pel promotor.
  
En data de 19 de juliol de 2002 es va informar al promotor que efectivament s'havia rebut documentació corresponent a l'estudi d'impacte ambiental, però que aquesta no correspon a tota la documentació exigida en la tramitació regulada per mitjà de Decret 162/1990, de 15 d'octubre, del Consell de la Generalitat Valenciana.
  
S'adverteix que si en el termini de 3 mesos no es presentava la documentació sol·licitada es procediria al tancament de l'expedient.
  
En data de 23 d'octubre de 2002, va tenir lloc l'entrada de 5 còpies del projecte d'impacte ambiental corregides, conforme es va sol·licitar, per a prosseguir amb la tramitació.
  
En data de 28 d'octubre de 2002 es van realitzar consultes als següents organismes:
  
Confederació Hidrogràfica del Xúquer
  
Direcció General de Patrimoni Artístic
  
Servei Territorial d'Indústria, Unitat de Mines
  
Ajuntament d'Agost
  
Direcció Territorial de Medi Ambient d'Alacant
  
En data de 27 de febrer de 2003 es va notificar al promotor l'existència d'un informe vinculant desfavorable de la Direcció General de Patrimoni Artístic.
  
D'altra banda se sol·licita l'aportació de nova documentació tècnica referent a la restauració, estat actual de la topografia, pla de revegetació, etc. Es recorda que si en el termini de 3 mesos no es presenta cap documentació es procedirà al tancament de l'expedient.
  
2. Informació pública
  
Tot i que s'informa que no s'ha realitzat el tràmit d'informació pública de tota la documentació, atés que no s'ha pogut exposar el pla d'explotació, es notifica des de l'Ajuntament que hi ha una al·legació presentada en nom de la mercantil, Jesús Quesada Servicios SL, en la qual fa referència que és propietari d'una finca confrontant sobre la qual s'està projectant el desenvolupament i l'execució de zona residencial, considerant que aquesta activitat és incompatible amb qualsevol activitat d'extracció d'àrids, per la qual cosa està en estudi la modificació del Pla General.
  
3. Petició d'informes sectorials i documentació complementària
  
Informe de l'Ajuntament d'Agost
  
En data de 25 de novembre de 2002 el tècnic municipal va informar del següent:
  
Segons l'article 46, punt 2B, de les normes subsidiàries d'Agost per a les zones agropecuàries s'admet com a ús complementari les explotacions mineres.
  
En el punt 2D del mateix article, pel que fa a les condicions ambientals diu que s'haurà de realitzar estudi de les variacions que introdueix en el medi natural i fins i tot un estudi comparatiu cost-benefici entre els aspectes econòmics socials i ambientals. Una vegada cesse l'activitat extractiva es veuran obligats a harmonitzar l'aspecte amb el paisatge natural.
  
Que en el punt 3C (zones extractives) del mateix article s'exigeix que la parcel·la mínima siga de 30.000 m².
  
Informa que hi ha una al·legació, a la qual s'ha fet referència en l'apartat anterior.
  
Informe de la Direcció General de Patrimoni Artístic
  
En data de 7 de febrer de 2003 es va rebre informe vinculant i desfavorable des del punt de vista patrimonial en els següents termes:
  
Des del punt de vista arquitectònic i arqueològic, s'ha de referir que la documentació aportada consta simplement d'una fotocòpia plànol a escala 1:25.000. No s'aporta major documentació del, sens dubte, estudi ampli. Per aquesta circumstància no es pot emetre cap informe.
  
Des del punt de vista paleontològic, amb la documentació aportada no és possible determinar a priori la incidència del projecte, ja que es tracta d'una àrea on s'han catalogat diversos jaciments paleontològics. Per això haurà de remetre's informació addicional amb la finalitat de poder establir els condicionants oportuns en un segon informe.
  
Tampoc es preveuen els elements del patrimoni etnològic, no sols sobre l'intangible sinó sobre els possibles béns afectats pel projecte, avaluant la possible afecció.
  
Informe de la Direcció Territorial de Medi Ambient
  
En data de 28 de maig de 2003 es va rebre informe per mitjà del qual es fa referència a què l'explotació proposada afecta indubtablement a paràmetres hidràulics de la rambla de la Sarsa a la zona d'extracció d'àrids.
  
En principi, i davant de la mancança de plans de major precisió sobre l'activitat extractiva, s'augmentarà la superfície inundable en cas de riuada, la qual cosa no té perquè ser perjudicial, sinó fins i tot podia ser beneficiós com a reducció dels cabals punta en el cas d'una revinguda en igualtat de condicions, però s'hauria de disposar del consentiment de la Confederació Hidrogràfica del Xúquer.
  
Pel que fa a altres valors ambientals l'agent ambiental informa que tant la savina com les oliveres afectades haurien de trasplantar-se a un altre lloc.
  
Afeccions legals
  
Vist el que disposa l'article 11 de la Llei 4/1998, d'11 de juny, del Patrimoni Cultural Valencià, i en exercici de les competències que atribueix a la Conselleria de Cultura i Educació la referida llei sectorial i dins d'aquesta el Reglament orgànic i funcional de la Conselleria de Cultura i Educació, aprovat per Decret 111/2000, de 19 de juliol, del Govern Valencià, modificat per Decret 2/2001, de 30 de gener, del Govern Valencià, assigna específicament a la Direcció General de Patrimoni Artístic, i després d'haver demanat els oportuns informes dels serveis tècnics, la formulació d'informes vinculants. S'informa desfavorablement a l'efecte patrimonial el referit projecte.
  
Consideracions ambientals
  
Com ja s'ha comentat, en l'estudi d'impacte ambiental no s'acompanya un projecte de l'activitat, per la qual cosa no pot realitzar-se una correcta avaluació dels possibles efectes sobre el medi ambient.
  
Hi ha nombrosos defectes i contradiccions en l'estudi d'impacte ambiental pel que fa a la descripció de l'activitat, a la geologia dels materials a afectar i sobretot a la justificació del projecte, com també en els aspectes relacionats amb la restauració proposada.
  
Entre altres coses cal destacar que des del punt de vista urbanístic la catalogació de sòl extractiu existeix realment per a la zona explotada en l'actualitzada, però no per a la zona en què se sol·licita la nova extracció, en la qual està qualificada com d'ús agropecuari.
  
Des del punt de vista ambiental, es considera que l'al·legació presentada manca de valor, atés que no hi ha actualment en el planejament urbanístic vigent cap sòl urbanitzable, i per tant no es pot considerar una proposta particular enfront d'una activitat permesa en els usos actuals amb la qualificació urbanística vigent.
  
Consideracions jurídiques
  
1. El projecte examinat constitueix un dels supòsits fàctics en els quals resulta preceptiva la formulació d'una estimació d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'art. 5é de la Llei d'impacte ambiental i concordant amb el seu Reglament. L'activitat extractiva de minerals no metàl·lics es troba en l'apartat 3 C1 del Decret 162/1990, pel qual s'aprova el Reglament de la Llei 2/1990, d'Impacte Ambiental.
  
2. En l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que hi són d'aplicació, per a l'activitat d'extracció de graves al Pla de l'Oliva a Agost (Alacant).
  
3. L'article 13, apartat 2, del Decret 119/2003, d'11 de juliol, del Consell de la Generalitat, pel que aprova el Reglament Orgànic i Funcional de la Conselleria de Territori i Habitatge, atribueix a la Direcció General de Gestió del Medi Natural la competència sobre l'avaluació de l'impacte ambiental.
  
Per tot això i fent ús de les facultats que tinc legalment atribuïdes formule la següent.
  
Declaració
  
Primer
  
Estimar no acceptable al sol efecte ambiental, el projecte d'extracció d'àrids en el Pla de l'Oliva, en el terme municipal d'Agost (Alacant) promogut per Francisco Vicente García Mollà, corresponent a l'expedient 136/01, atés que la restauració proposada no és acceptable des del punt de vista ambiental i no s'ha aportat la documentació sol·licitada per a millorar l'esmentada restauració ni per a minimitzar els impactes per mitjà de mesures correctores adequades; d'altra banda hi ha un informe vinculant desfavorable de la Direcció General de Patrimoni Artístic, sense que hi haja constància d'haver sol·licitat un nou estudi patrimonial per a obtenir un possible informe favorable.
  
Segon
  
Notificar a les persones interessades que contra la present resolució, per ser un tràmit en la via administrativa, no es pot interposar cap recurs; la qual cosa no és inconvenient perquè puguen utilitzar els mitjans que en defensa del seu dret s'estimen pertinents.
  
Tercer
  
Publicar en el Diari Oficial de la Generalitat Valenciana la present declaració d'impacte ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.
  
València, 18 de juliol de 2003.- El director general de Gestió del Medi Natural: Fco. Javier Gómez Martín.
  
Declaració d'impacte ambiental
  
Expedient 2/9292-VLX
  
Títol: explotació bovina d'engreixament
  
Promotor: Fernando Machaconses Fortuny
  
Autoritat substantiva: Ajuntament de Cheste (València)
  
Objecte del projecte: legalització de l'activitat per mitjà de l'obtenció de llicència d'activitat
  
Localització: partida La Garrama, polígon 31, parcel·les 1253, 1119, 1524, 1257, 1258, del terme municipal de Cheste (València)
  
Descripció del projecte
  
1. Descripció de les característiques més rellevants del projecte
  
Es pretén obtenir la llicència d'activitat per a la legalització de l'explotació de boví d'engreixament, actualment en funcionament, les característiques de la qual segons la documentació aportada, són:
  
L'activitat té una capacitat per a 400 animals: 250 adults i 150 joves.
  
L'explotació està constituïda per:
  
- Zona de menjadors, aïllada de la resta de la parcel·la per mitjà d'una tanca, on està el bestiar pràcticament tot el dia, excepte quan passen a la zona de pasturatge.
  
- Magatzem i cobert adossat.
  
- Pati rodejant el magatzem, on s'emmagatzemen aliments que poden romandre a la intempèrie.
  
- Femer inclòs en el pati, format sobre la base de solera de formigó armat envoltat de mur de bloc de formigó, on s'emmagatzemaran els residus orgànics del bestiar per al seu compostatge i posterior utilització com a esmena húmica en les parcel·les de cultius tant d'horta com fruitera.
  
- Zona de pasturatge, que ocupa la resta de la superfície, tancada, i on romandrà el bestiar mentre no estiga en la zona de menjadors.
  
Els cadàvers són retirats per empresa autoritzada a l'efecte.
  
Es produeix al voltant de 2.900 t de fem/any, que és compostat en piles, procés darrere del qual passarà a utilitzar-se com a esmena húmica en camps de cultiu de la zona.
  
El subministrament d'aigua potable es realitza des de la xarxa d'abastament municipal, com també d'un pou d'una societat de reg (del qual no s'aporta justificant legal de l'autorització per al seu aprofitament).
  
L'explotació que es desenvolupa en una finca de 31.651 m², es localitza a 1,8 km del nucli de població.
  
Tramitació administrativa
  
1. Informació pública
  
L'Ajuntament de Cheste remet l'estudi d'impacte ambiental en data 2 de gener de 2002. En data 25 de març de 2002 es completa l'expedient, amb la presentació del projecte d'activitat i l'expedient municipal.
  
La informació pública de l'expedient s'ha realitzat en el DOGV 4.333, d'11 de setembre de 2002, sense que s'haja presentat al·legacions, com també als veïns confrontants a l'activitat, presentant-se en aquest cas una al·legació.
  
2. Resum de les al·legacions
  
L'al·legació presentada pel propietari de la parcel·la 1256, que limita amb les parcel·les 1253, 1257 i 1258, que corresponen a la zona de l'explotació dedicada a pasturatge, recull les següents consideracions de caràcter ambiental:
  
- L'emissió de pols produeix molèsties en l'horta, l'habitatge i en l'aigua de l'aljub.
  
- La séquia de la parcel·la 1.256 es tapona pel fem de l'explotació.
  
- Els animals produeixen nivells de soroll elevats amb els esquellots.
  
- Es produeixen males olors i moltes mosques.
  
Aquestes al·legacions són en part subsanables. Respecte als problemes que ocasionen els residus orgànics en la séquia, se suposen associats al moviment dels animals en la zona de pasturatge, per la qual cosa per a evitar-se s'hauran de realitzar neteges periòdiques del canal de reg que eviten possibles molèsties a l'hora d'utilitzar-la, o bé amb l'implantació d'algun obstacle físic (tanca o semblant), que impedisca que els animals puguen dispersar el fem més enllà de la zona de menjadors.
  
Per a reduir o minimitzar l'emissió d'olors, s'augmentarà la freqüència de volteig de les piles a compostar, o bé s'incorporaran productes bacterians destinats a controlar i accelerar la fermentació i reduir d'aquesta manera les olors, condicionant les esmentades mesures a la minimització de l'esmentat impacte respecte als veïns pròxims a l'activitat.
  
A més, s'hauran d'adoptar mesures per a combatre la presència de vectors en l'activitat, amb la utilització de productes eficaços a l'efecte, a més d'extremar les mesures higienicosanitàries en l'explotació.
  
La resta de molèsties que es declara que provoca l'activitat, estan associades al funcionament normal d'una explotació d'aquestes característiques.
  
3. Peticions d'informes sectorials i documentació complementària
  
Se sol·licita al promotor en data 17 de juny de 2003, a través de l'Ajuntament, la presentació de l'autorització prèvia de la COPUT, la qual es rep en data 4 de juliol de 2003.
  
L'autorització prèvia de la COPUT, es va concedir el 21 de març de 1994 per a un magatzem agrícola, amb una superfície construïda de 665 m² i una alçària màxima de 6 m i de la que es justifica una separació a límits de 6 m, l'acabat de l'edifici d'acord amb el seu caràcter aïllat o rural i l'abastament d'aigua potable des de la població i que, en cas de ser necessària, la depuració de residus serà per mitjà de fossa sèptica, que s'inclouria en el projecte tècnic.
  
Informes sectorials
  
L'expedient municipal recull la següent informació:
  
- Informe favorable de l'aparellador municipal.
  
- Informe favorable del tècnic municipal.
  
- Informe favorable del cap local de Sanitat.
  
- Autorització prèvia de la COPUT.
  
- Informació pública amb la presentació d'una al·legació per un veí confrontant a l'explotació.
  
- Informe favorable de l'Alcaldia.
  
Afeccions legals
  
El sòl on s'ubica l'explotació, està classificat com a sòl no urbanitzable comú, segons el Pla general d'ordenació urbana de Cheste, aprovat el 28 de juny de 1986.
  
L'activitat proposada no afecta a cap espai natural protegit de la província de València ni a cap espai natural actualment inclòs en l'àmbit de plans d'ordenació dels recursos naturals o plans rectors d'ús i gestió aprovats, en tramitació o en redacció, o alguna altra figura reglamentada en desenvolupament de la Llei 11/1994, d'Espais Naturals Protegits de la Comunitat Valenciana.
  
Consideracions ambientals
  
1. Elements ambientals que poden veure's afectats de forma important pel projecte
  
En l'estudi d'impacte ambiental s'han identificat els elements ambientals susceptibles de ser afectats pel projecte, entre els quals s'inclou: aire, sòl, vegetació, fauna, paisatge i medi socioeconòmic.
  
L'explotació s'ubica en una zona agrícola. Pel seu caràcter rural i aïllat es considera que els principals elements ambientals susceptibles de ser afectats per l'activitat són el sòl i l'aire.
  
El projecte no afecta comunitats botàniques o faunístiques d'especial interés ambiental o espècies protegides, endèmiques, en perill d'extinció o de distribució escassa o puntual a nivell provincial o de Comunitat Valenciana.
  
2. Identificació i valoració d'impactes
  
En l'estudi d'impacte ambiental s'han identificat els possibles impactes que pot causar l'actuació, entre els quals s'indiquen:
  
- Contaminació atmosfèrica per emissió d'olors i contaminació de sòls per utilització inadequada dels residus orgànics generats.
  
- Impacte paisatgístic, per la introducció d'elements permanents que alteren el paisatge.
  
A partir de l'elaboració d'una matriu causa-efecte i efectuada l'avaluació qualitativa dels impactes s'han considerat en general moderats.
  
3. Consideracions sobre la proposta de mesures correctores i del programa de vigilància ambiental
  
Les mesures correctores proposades fan referència al compostatge del fem, que limitarà els problemes d'olors, com també l'apantallament vegetal que minimitzarà l'impacte visual.
  
La mesura correctora tendent a minimitzar l'impacte visual no es considera necessària, ja que l'explotació es localitza en una zona agrícola-ramadera, quedant integrada paisatgísticament.
  
Les mesures correctores hauran d'ampliar-se amb l'adopció de les recollides a continuació:
  
- L'explotació haurà d'estar encerclada de manera que puguen aplicar-se mesures de protecció contra agents transmissors de malalties.
  
- Per a reduir o minimitzar l'emissió d'olors, s'augmentarà la freqüència de volteig de les piles a compostar o s'incorporaran productes bacterians que controlen i acceleren la fermentació i reduïsquen les olors.
  
- Hauran d'adoptar-se mesures per a combatre la presència de vectors en l'activitat, amb la utilització de productes eficaços a l'efecte, a més d'extremar les mesures higienicosanitàries en l'explotació.
  
Consideracions jurídiques
  
1. El projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'Impacte Ambiental i el seu annex I apartat 1.h.
  
2. En l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que hi són d'aplicació.
  
3. L'article 5 del Decret 162/1990, del 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a les declaracions i estimacions d'impacte ambiental dels projectes a què s'aplique aquesta llei.
  
4. L'article 56 del Decret 81/2003, de 27 de juny, del Consell de la Generalitat, pel que estableix l'estructura orgànica de les conselleries de l'administració de la Generalitat, atribueix a la Direcció General de Gestió del Medi Natural, la competència sobre l'avaluació de l'impacte ambiental.
  
Declaració d'impacte ambiental
  
Primer
  
Estimar acceptable, al sol efecte ambiental i sense perjudici de la prèvia obtenció de les autoritzacions sectorials que li siguen d'aplicació, la granja bovina d'engreixament, situada en el terme municipal de Cheste (València), promoguda per Fernando Machaconses Fortuny, sempre que aquest es desenvolupe d'acord amb les previsions de l'estudi d'impacte ambiental i els condicionants i modificacions establerts a continuació:
  
- L'explotació haurà d'estar encerclada de manera que puguen aplicar-se mesures de protecció contra agents transmissors de malalties.
  
- Per a reduir o minimitzar l'emissió d'olors, s'augmentarà la freqüència de volteig de les piles a compostar o s'incorporaran productes bacterians que controlen i acceleren la fermentació i reduïsquen les olors.
  
- S'hauran d'adoptar mesures per a combatre la presència de vectors en l'activitat, amb la utilització de productes eficaços a l'efecte, a més d'extremar les mesures higienicosanitàries en l'explotació.
  
- Es disposarà de gual sanitari o sistema equivalent a l'entrada de l'explotació, de manera que permeta la desinfecció de les rodes dels vehicles que accedisquen a l'explotació.
  
- Per a evitar que les parcel·les confrontants a la zona de menjador es vegen afectades amb el fem que generen els animals, s'hauran d'adoptar mesures preventives, com la instal·lació d'obstacles físics (tanca o semblant), que impedisca que els animals puguen dispersar el fem més enllà d'aquella zona de menjadors.
  
- S'haurà d'assegurar la correcta gestió del fem, aplicant-lo exclusivament en parcel·les que s'exploten agrícolament i després del seu compostatge. Amb aquest fi s'haurà d'ampliar la superfície destinada a femer, perquè en una part es puga realitzar la recollida del fem i de la resta de matèria que passarà a formar part de la pila a compostar i una altra zona destinada a la maduració del munt.
  
- Es comunicarà a aquesta Direcció General qualsevol variació que es produïsca en la destinació dels residus.
  
- Previ a la concessió de la llicència d'activitat els tècnics municipals hauran de comprovar la correspondència entre la superfície a construir autoritzada en el seu dia en l'autorització prèvia de la COPUT i la realment construïda. En cas de diferir, haurà de sol·licitar-se una nova autorització prèvia de la COPUT per a la situació actual.
  
Segon
  
Notificar a les persones interessades que contra la present resolució, per no ser un acte definitiu en la via administrativa, no es pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret estimen pertinents.
  
Tercer
  
Publicar la present declaració d'impacte ambiental en el Diari Oficial de la Generalitat Valenciana de la forma reglamentària, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.
  
València, 12 d'agost de 2003.- El director general de Gestió del Medi Natural: Fco. Javier Gómez Martín.
  
Declaració d'impacte ambiental
  
Dades de l'expedient
  
Expedient: 019/9352-BGU
  
Títol: homologació modificativa i pla parcial per al desenvolupament del programa d'actuació integrada de la unitat d'execució número 1 del sòl apte per a urbanitzar del sector ZR - 7 Mirador de l'Abeller
  
Promotor: Ajuntament de Borriol
  
Autoritat substantiva: Ajuntament i COPUT
  
Localització: a l'extrem sud-oest del terme municipal de Borriol, al nord de la urbanització coneguda com l'Abeller i a l'est del barranc de Malvestit, recolzada en un coster de vessant nord-oest
  
Descripció del projecte
  
1. Objecte del projecte
  
El desenvolupament d'un sòl residencial considerat com a apte per a urbanitzar segons el vigent instrument de planejament municipal, les normes subsidiàries aprovades definitivament per la Comissió Territorial d'Urbanisme de Castelló en data 13 de juny de 1996, introduïx al mateix temps modificacions que tracten de racionalitzar una delimitació inicial que poguera presentar traves importants en cas de mantenir-se.
  
2. Descripció de les característiques més rellevants del projecte
  
I- La superfície classificada per les normes subsidiàries, uns 76.400 m², s'incrementa fins a abastar els 99.214'971 m².
  
II- El creixement s'efectua sobre un sòl qualificat fins al moment com no urbanitzable comú.
  
III- Al mateix temps que es procura la integració amb la urbanització existent, s'elimina de l'àmbit de l'actuació la superfície afectada pel domini públic hidràulic que constitueix el barranc de Malvestit.
  
IV La delimitació s'efectua ara recolzant-se a la xarxa de camins rurals, si bé en el seu límit més elevat les corbes de nivell serveixen de guia encara que de manera un poc irregular.
  
V Es redueix, respecte del planejament vigent, l'índex d'edificabilitat bruta (0'30 m²t/m²s), si bé augmenta lleugerament la densitat d'habitatges (10'18 habitatges/ha) i el nombre d'habitatges totals, que ascendeix a 101.
  
3. Alternatives
  
No s'han presentat alternatives que justifiquen la delimitació proposada. Es valora positivament, no obstant això, el plantejament del projecte respecte a l'exclusió de l'àmbit d'aquest del domini públic hidràulic corresponent al barranc de Malvestit.
  
Tramitació administrativa
  
1. Informació pública
  
En data 23 de gener de 2003 l'Ajuntament de Borriol va remetre projecte tècnic, inclòs l'estudi d'impacte ambiental, relatiu a l'homologació modificativa i pla parcial per al desenvolupament del programa d'actuació integrada de la unitat d'execució núm. 1 del sòl apte per a urbanitzar del sector ZR - 7 Mirador de l'Abeller, i s'incoà el corresponent expedient d'avaluació d'impacte ambiental.
  
El mencionat estudi d'impacte ambiental es va exposar al públic, juntament amb la resta de la documentació tècnica, segons anuncis publicats en el periòdic Mediterráneo, de data 1 de febrer de 2002 i en el Diari Oficial de la Generalitat Valenciana número 4.186, de 8 de febrer de 2002.
  
Durant el període d'informació pública es va presentar una única al·legació, segons consta en els certificats emesos pel secretari de l'Ajuntament de Borriol, en els quals s'incloïa l'aprovació provisional, l'informe del tràmit d'informació al públic realitzat i un resum de les al·legacions presentades.
  
2. Resum de les al·legacions
  
L'única al·legació presentada no té caràcter ambiental.
  
3. Peticions d'informació o documentació complementària
  
En data 17 de febrer de 2003 es va sol·licitar ampliació de la documentació inicialment remesa perquè aquesta no inclou cap tipus de certificat que acreditara l'existència d'aigua potable en quantitat i qualitat suficient per a abastir amb garanties el sector proposat, com també per a assegurar la correcta gestió de les aigües residuals i residus sòlids urbans i inerts produïts per l'activitat residencial prevista. Es va requerir, al mateix temps, informació sobre la justificació de la proposta i sobre la vegetació actual a l'àrea d'estudi, a més d'un estudi de les seccions del terreny que permetera valorar el moviment de terres necessari com també la restauració dels talussos, com no s'ha contestat satisfactòriament a aquests tres últims punts en data 13 d'agost de 2003. Açò motivarà diversos condicionants per a l'aprovació del projecte, recollits al final d'aquest document.
  
Afeccions legals
  
1. L'accés al sector es proposa des de l'entroncament amb el camí ramader núm. 1 classificat com assagador Reial de Saragossa, amb amplària legal de 75 metres. Com a conseqüència, la superfície delimitada per la proposta se superposa amb 583'9351 m² d'aquest bé de domini públic, que roman com a domini públic.
  
2. Pel límit occidental de la proposta discorre el barranc de Malvestit. El projecte ha modificat els seus límits per a mantenir l'àmbit del domini públic hidràulic establert.
  
3. Al sud del sector es localitza, segons la informació recollida en el planejament municipal, un sòl no urbanitzable d'especial protecció que alberga les restes d'una torre de l'edat de bronze, amb importants valors patrimonials. No s'ha informat sobre la possible realització de sondeigs i prospeccions que permeten conéixer l'aptitud arqueològica i patrimonial del sòl que es pretén classificar com a urbanitzable.
  
Consideracions ambientals
  
1. En la transició entre el pla que caracteritza els terrenys pròxims a la costa i les elevacions muntanyoses de l'interior, la proposta es localitza en la vessant nord-occidental d'un relleu margocalcari prou alterat per la presència d'una activitat extractiva en la seua vessant sud-oriental.
  
Per la configuració del material i el seu gruix, excepte estudis puntuals que indiquen el contrari, no s'estima rellevant el risc de contaminació dels aqüífers subjacents. Contràriament, sí que podria arribar a representar algun problema d'estabilitat del material, perquè existeix en alguns punts, fora de l'àmbit proposat i la majoria en la vessant contrària, un cert risc de despreniment no quantificat en la documentació remesa.
  
2. Malgrat l'estructura de bancals subjacent, el grau d'erosió de la zona d'estudi és en la seua major part no quantificable a causa de la presència de diversos afloraments rocosos i l'escassetat de sòl.
  
3. La vegetació es troba molt alterada en l'entorn, destaca l'avanç de les àrees de cultiu de cítrics en detriment dels secans tradicionals, hui molt poc productius i rendibles en aquesta zona.
  
Allí on no hi ha una transformació tan profunda del cultiu o on no s'han dipositat runes i altres residus, subsisteixen exemplars de garrofers alternants amb formacions vegetals que recorden les etapes intermèdies i fins i tot més degradades de la vegetació potencial, acompanyades per algun exemplar de pi blanc.
  
4. El projecte no inclou informació sobre el sistema d'abastiment d'aigua potable a la població pel que fa a la captació del recurs. Així, el certificat emés per FACSA reconeix la capacitat de l'empresa per a implantar i gestionar la infraestructura necessària per a garantir el subministrament al sector avaluat, si bé tot l'anterior està condicionat a l'obtenció dels permisos i llicències necessaris, en especial el de la concessió de la Confederació Hidrogràfica del Xúquer per a la captació dels cabals necessaris. Atés que es desconeix l'origen del recurs i el traçat de les infraestructures fins al sector, és possible que aquest últim requerisca una avaluació ambiental posterior.
  
Durant la tramitació del projecte s'ha fet efectiva la connexió de la xarxa de sanejament amb l'estació depuradora d'aigües residuals de Castelló de la Plana, i han decidit la substitució de l'estació depuradora d'aigües residuals inicialment prevista per la construcció d'un col·lector secundari fins a escometre el que discorre paral·lelament a la CV-16, travessant per a això la urbanització existent. És ambientalment acceptable aquesta proposta, i FACSA certifica que el cabal màxim de tractament de la mencionada infraestructura és sensiblement superior al cabal real registrat en els últims temps, existeix llavors marge suficient per a tractar els 125 m³/dia estimats en l'informe sol·licitat.
  
De cara a la recollida dels residus sòlids urbans, s'ha presentat certificat de capacitat de FOBESA, actual concessionària del servei a Borriol. Per a la recollida dels residus inerts generats durant les labors d'urbanització s'ha comptat amb la mercantil Contenedores y Transportes, SA, la qual indica que els residus són traslladats a abocadors autoritzats entre els quals destaca el de Tetma, SA, amb autorització 04/E/RNP/CV.
  
5. La morfologia actual de la zona suposa que per a executar el projecte es produïsquen importants moviments de terra. Segons el projecte presentat, recolzant-se en les seccions dels principals vials i en els plànols de cotes i rasants, es preveu la reutilització de tot el material extret en les labors de farciment per a l'obtenció dels perfils finals. No obstant això, per l'imprecís dels càlculs i malgrat això, s'indica que és probable que prop d'una cinquena part del material de farciment siga de procedència externa al sector, han comptat per a això amb una empresa encarregada de les aportacions de rebliments i terres en general.
  
6. Conseqüència directa de les modificacions morfològiques és la formació de talussos en el terreny que requereixen determinats tractaments d'integració paisatgística, no inclosos en la documentació remesa malgrat la seua sol·licitud expressa en data 17 de febrer de 2003.
  
Consideracions jurídiques
  
1. El projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei d'impacte ambiental i concordants del seu Reglament, annex I, apartat 8.G del Decret 162/1990, de 15 d'octubre.
  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental, en la Llei 2/1989, de 3 de març, de la Generalitat Valenciana i en les altres disposicions que hi són d'aplicació.
  
3. L'article 13, apartat 2, del Decret 119/2003, d'11 de juliol, del Consell de la Generalitat, pel qual aprova el Reglament Orgànic i Funcional de la Conselleria de Territori i Habitatge, atribueix a la Direcció General de Gestió del Medi Natural la competència sobre l'avaluació de l'impacte ambiental.
  
Per tot l'anterior, fent ús de les facultats que tinc legalment atribuïdes, emet la següent,
  
Declaració d'impacte ambiental
  
1. S'estima acceptable, a l'efecte ambiental i sense perjudici de la prèvia obtenció de les autoritzacions sectorials que li siguen d'aplicació, el projecte sobre l'homologació modificativa i pla parcial per al desenvolupament del programa d'actuació integrada de la unitat d'execució número 1 del sòl apte per a urbanitzar del sector ZR - 7 Mirador de l'Abeller del municipi de Borriol (Castelló), promogut per l'ajuntament, sempre que aquest es desenvolupe d'acord amb el que estableix la documentació presentada i amb els condicionants establerts a continuació.
  
2. Condicionants per a l'aprovació i desenvolupament del projecte:
  
- La superfície del camí ramader núm. 1 assagador Reial de Saragossa afectada pel projecte, estimada en 583,9351 m², no s'entendrà computable a l'efecte urbanístic, especialment en l'edificabilitat i l'aprofitament, ha de romandre com a domini públic adscrit al sector.
  
- En compliment de l'article 11 de la Llei 4/1998, d'11 de juny, del patrimoni cultural valencià, i especialment davant de l'absència d'informació que justifique o no la possible presència de restes arqueològiques en l'entorn del jaciment de l'Abeller, haurà d'obtenir-se informe favorable de la Direcció General de Política Lingüística i Patrimoni Cultural Valencià. En el cas que l'esmentat informe resultara desfavorable, així haurà d'entendre's també la present declaració d'impacte ambiental.
  
- Amb caràcter previ a l'aprovació del projecte haurà d'obtenir-se la concessió de la Confederació Hidrogràfica del Xúquer per a la captació dels cabals necessaris que asseguren l'existència d'aigua potable per a donar servei al sector. Una vegada establert el punt de la captació es presentarà davant d'aquesta Direcció General un breu informe indicant la traça i abast de les obres per a la canalització i el transport de l'aigua potable a partir del qual s'emetrà un informe sobre la necessitat de sotmetre o no l'execució de la infraestructura a un nou tràmit d'avaluació d'impacte ambiental segons els supòsits inserits en el Decret 162/1990, de 15 d'octubre.
  
- Serà igualment necessari remetre per al seu informe per part d'aquesta Direcció General el projecte de restauració de talussos i integració paisatgística on s'indiquen, almenys, els sistemes de contenció de terres elegits segons els assaigs geotècnics realitzats i les espècies vegetals o solucions alternatives que s'utilitzaran en les labors d'integració d'aquests, com també els sistemes de reg elegits i la resta de detalls relacionats.
  
3. Es notifica a les parts interessades que contra la present resolució, per no ser un acte definitiu en via administrativa no es pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret i interessos estimen pertinents.
  
4. La present declaració d'impacte ambiental es publicarà en el Diari Oficial de la Generalitat Valenciana d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.